فاروق نجيب (1940 - 2014) Farouk Naguib اسمه الكامل فاروق نجيب ميخائيل, هوا ممثل مصرى. فاروق نجيب من مواليد يوم 7 مارس 1940, والده و اللى كان ناظر لمحطه القطار فى مركز تلا, بعته الكتاب ف طفولته بقريه تلا المنوفيه عشان يحسن لغته العربيه, حصل على درجة الليسانس من كلية الآداب بجامعة عين شمس. بدأ عمله الفنى من خلال مشاركته فى العروض المسرحيه فى مدرسة التوفيقيه الثانويه بشبرا, اتعرف على الشاعر و الكاتب المسرحى نجيب سرور اللى قدمه بدوره فى مسرحية (وابور الطحين). قدم حوالى 300 عمل ف ادوار كتيره و اللى كان أغلبها فى المسرح و التلفزيون و من أشهر أعماله (السيره الهلاليه, الفرسان, الدالى, حياة الجوهرى). و بالاضافه لشغله كممثل اشتغل كمان مدير انتاج ف 16 عمل فنى منها افلام روعة الحب و 7 أيام فى الجنه و أدهم الشرقاوى و مراتى مدير عام. فى ديسمبر 2013 اتعرض لجلطه دماغيه, اتوفى بمستشفى التأمين الصحى يوم 21 يناير 2014 بعمر 74 سنه بسبب فشل فى وظائف الكبد. ↑ Musa, Developed By Heba (الاثنين، 07 مارس 2016 - 06:20 م). "فاروق نجيب.. مسيحي «حفظ القرآن» ولم يتحمل فراق زوجته 6 أشهر".